Alfons III av Aragón

Alfons III av Aragón (spansk: Alfonso, født 1265 i Valencia, død 18. juni 1291 i Barcelona, også Alfons II av Barcelona), med tilnavnet «den liberale», var konge over Aragón og greve av Barcelona fra 1285 til 1291.

Han var sønn av Peter III av Aragón og hans hustru Konstanse av Sicilia, datter og arving til Manfred av Sicilia. Hans mormor var Beatrice av Savoia som var datter til Amadeus IV av Savoia og Anne av Burgund.

Alfons erobret Menorca i 1287 og giftet seg med Eleanor datter til Edvard I av England.

Hans manglende evne til å motstå adelens krav ledet til problemer i Aragón. Ved å gi dem retten til å gjøre opprør gjennom Aragónunionen hjalp han til å skape et permanent anarki. 

Dette er trolig grunnen til at Dante Alighieri, i Den guddommelige komedie, hevder å ha sett Alfons' ånd utenfor portene til skjærsilden sammen med andre monarker som Dante beskyldte for å ha forårsaket Europas kaotiske politiske tilstand på 1200-tallet.

 Referanser 

Kategori:Aragonesiske monarker
Kategori:Personer fra Valencia
Kategori:Fødsler i 1265
Kategori:Dødsfall i 1291